 O ti su Lulu Jemimah láti maa gba ìdánilẹkọọ lórí ìdì tó fi gbọdọ lọkọ. Ṣùgbọn, ìgbéyàwó kò ti lee sí ní ọkàn rẹ rárá, nítorí pé óun kẹkọọ láti gba oyè ìmọ ìjìnlẹ kejì nínú iṣẹ tó yàn láàyò ní fásitì Oxford, tó wà ní ilẹ Gẹẹsì. Àwọn iròyin tì ẹ leè ní ìfẹ síí: Ṣọla Allyson: Obìnrin tí kò bá rẹwà ni yóò máa ṣí ara sílẹ Ṣùgbọn, ìgbéyàwó kò ti lee sí ní ọkàn rẹ rárá, nítorí pé ó n kẹkọọ láti gba oyè ìmọ ìjìnlẹ kejì nínú iṣẹ tó yàn láàyò ní fásitì Oxford, tó wà ní ilẹ Gẹẹsì. Níṣe ni Lulu dájọ ayédèrú ìgbéyàwó, àmọ ó fún àwọn ọrẹ rẹ ní ojúlówó ìwé ìpè. Ó yá aṣọ ìyàwó, ó sì lọ síbi tí ayẹyẹ ìgbéyàwó nàá yóò ti wáyé. Ìgbà tí ayẹyẹ bẹrẹ ni ó tó sọ fún àwọn àlejò rẹ pé kò sí ọkọ kankan. Lulu jẹwọ pé, òun gbé ìgbésẹ ọhún láti lé fi rú bàbá àti màmá rẹ, tó wà ní ìlú wọn ní Uganda, lójú ní, ṣùgbọn ó sọ pé, ayẹyẹ nàá ni ọnà pàtàkì láti so òun àti ètò ẹkọ rẹ papọ. Gbogbo owó tó ná fún ayẹyẹ nàá kò sì ju ẹgbẹrún kan àti àádọta Naira tàbí Dọlà mẹta lọ, eyi si jẹ owó ọkọ tó gbe de ibùdó ayẹyẹ nàá, nítorí pé àwọn ọrẹ rẹ dá nkan ìpanu, owó àti ẹbùn jọ fun un. Lulu sọ pé ara n yá mi láti mú àfojúsùn mi láti jẹ ọmọwé ṣẹ. Ṣùgbọn nkan ẹyọkan tí ẹbí mi n bá mi sọ ni ìgbà tí màá ṣe ìgbéyàwó - òhun ló ṣe pàtàkì jù ní ìlú tí mo ti wá ní Uganda - ìgbà tí màá bímọ ló sì tẹ le. Ìgbà tí mo pé ọmọ ọdún mẹrìndínlógún ni bàbá mi ti kọ ọrọ tí yóò sọ níbi ayẹyẹ ìgbéyàwó mi Àdúrà kan ṣoṣo tí màmá mi sì maa n gbà fún mi láti ìgbà tí mo ti di obìnrin, kò ju ọkọ níní lọ Bó tilẹ jẹ pé Lulu ti ṣe àṣeyọrí lẹnu ẹkọ rẹ lẹyìn tó gba ẹbùn ẹkọ ọfẹ láti gba oyè ìmọ ìjìnlẹ àkọkọ lórílẹ-èdè Australia, tó sì tún ti ṣiṣẹ pẹlú iléèṣẹ kan nínú àjọ ìṣọkan àgbáyé, ohun kan tó kan ẹbí rẹ ni ìgbà tí yóò mú ọrẹkùnrin rẹ wá sílé, tí yóò sì ṣe ìgbéyáwó. Lulu Jemimah Ìgbà tó ṣe àbẹwò sí Uganda lóṣù Kẹjọ fún ayẹyẹ ọjọ ìbí ọdún kéjìlélọgbọn rẹ, ní eròngbà nàá wọ ọ lọpọlọ. Lulu sọ pé ní kété tí mo fi ìwé ìpè ránṣẹ, ni àwọn ènìyàn bẹrẹ sí pè mí pé taa ni ọkọ ìyàwó, ṣùgbọn mo sọ pé ìyàlẹnu ni mó fẹ fi ṣe fún wọn. Bó tilẹ jẹ pé ìyá àti bàbá Lulu kò wá fún ayẹyẹ nàá, Lulu padà sọ fún wọn. Lulu sọ pé, bàbá òun kò tì sọ ohunkóhun nípa ìṣẹlẹ nàá, ọrọ nàá jẹ kàyéèfì fun un, ó sì tún dùn ún. Lulu padà ṣàlàyé fún màmá rẹ pé, aṣọ ìgbéyàwó jẹ àpẹrẹ pé òun ti ṣetan láti lọkọ. Arábìnrin kan tó ti sú láti maa dáhùn ìbéèrè lori ìdí tí kò fi tì i lọkọ, ti gbé ara rẹ níyàwó. : Jemimah: Wàhálà àwọn òbí mi pọ ló jẹ kí n gbé ara mi níyàwó 